Háttsettur rússnesskur njósnari , Boris Kusenov , biður um hæli í Bandaríkjunum árið 1962 ásamt eiginkonu og dóttur , með hjálp leyniþjónustumannsins bandaríska Michael Nordstrom . Í Washington þá segir Kusenov frá aðgerðum Rússa á Kúbu , og Norstrom biður franskan njósnara og vin sinn Andre Devereaux að fá fleiri gögn frá kúbanska leiðtoganum Rico Parra ... Lesa meira Háttsettur rússnesskur njósnari , Boris Kusenov , biður um hæli í Bandaríkjunum árið 1962 ásamt eiginkonu og dóttur , með hjálp leyniþjónustumannsins bandaríska Michael Nordstrom . Í Washington þá segir Kusenov frá aðgerðum Rússa á Kúbu , og Norstrom biður franskan njósnara og vin sinn Andre Devereaux að fá fleiri gögn frá kúbanska leiðtoganum Rico Parra með hjálp hins spillta and-ameríska ritara síns Luis Uribe . Devereaux fer síðan til Kúbu til að fá fleiri sönnungargögn um kúbönsku eldflaugarnar ásamt hjákonu sinni Juanita de Cordoba . Þegar Devereaux snýr aftur til baka þá fær hann skipanir frá frönsku leyniþjónustunni um að snúa aftur til Frakklands til að skýra frá þátttöku sinni í Kúbumálinu . Nordstrom fær fund með Devereaux ásamt Boris , og hann skýrir honum frá Topaz , sem er dulnefni á hópi háttsettra franskra ráðamanna sem vinna fyrir Sovétríkin . Einnig greinir hann frá því að franski NATO fulltrúinn Henri Jarre sé næstráðandi í njósnahringnum Topaz , sem lekur trúnaðargögnum til Sovétmanna , og yfirmaður njósnamála er einungis þekktur undir nafninu Columbine . Devereaux áttar sig á að hann geti ekki opinberað sannleikann í málinu fyrr en hann finnur út hver svikarinn er . ... minna Topaz er ein af síðustu myndum Hitchcocks og ber þess greinilega merki að meistarinn var farinn að eldast og tapa aðeins töfrunum sem hans bestu myndir búa yfir . Í fyrsta sinn tekst karlinn á við pólitískt viðfangsefni , þar sem Kúbudeilan og aðdragandi hennar eru notuð sem sögusvið . Topaz segir frá frönskum leyniþjónustumanni sem tekur að sér að njósna um samskipti Sovétmanna og Kúbverja fyrir hönd Bandaríkjamanna . Myndin þeysist um víða veröld , frá Kaupmannahöfn til Washington til Kúbu og svo Parísar , og mestum hluta myndarinnar er eytt í að fylgjast með Frakkanum vinna gegn stjórn Castros og uppræta spillingu innan franskra stjórnvalda . Þetta er fyrsta Hitchcock-myndin sem ég hef séð þar sem svo til engar stjörnur eru í aðalhlutverkum , og það má segja að sjarminn tapist aðeins við að hafa ekki Bergman , Kelly , Grant , Stewart og svoleiðis fólk innanborðs . Frederick nokkur Stafford leikur Frakkann og John Forsyth ( betur þekktur úr Dynasty og Charlie's Angels ) er í hlutverki amerísks samstarfsmanns . Flestir aðrir leikarar eru Evrópubúar sem lítið hefur heyrst um síðan . Myndin þjáist fyrir lengdina . Hún er u.þ.b. tveir og hálfur tími og stundum virðist manni sem ekkert hafi gerst lengi vel . Það vantar líka tónlist Bernards Herrmann ( Maurice Jarre sér um tónlistina hér ) og það er skortur á því sem kalla má Hitchcock-skot , þ.e.a.s. skot sem eru svo óvenjuleg og listræn að maður veit að enginn annar en Hitchcock sjálfur gæti staðið á bak við þau . Topaz er ekki slæm mynd á flesta mælikvarða en sem mynd eftir meistarann er hún án efa ein af þeim slökustu .